11 Pe matrimónio osẽ porãvéva jepe iñimperfékto, upévare umi ojoayhúva sapyʼánte ojoavy. Péicha oiko vaʼekue Abrahán ha Sara rehe (Gén. 21:9-11). Péro upéva nomomombyrýi chupekuéra ojuehegui. ¿Mbaʼérepa? Ohechauka rupi hikuái ojorrespeta ha oñomombaʼeha. Por ehémplo, tekotevẽ jave, Abrahán heʼími vaʼekue hembirekópe “por favór” (Gén. 12:11, 13, NM). Sara katu iñeʼẽrendu iménape ha heʼi hese “che jára” (Gén. 18:12, ÑÑB). Umi oñeʼẽ hatã hatãva ha ijarhélva iména térã hembirekópe ohechauka ndorrespetaiha chupe (Prov. 12:18). Noñehaʼãiramo osolusionaite hikuái upe provléma, imatrimónio ikatu oñehundi (elee Santiago 3:7-10, 17, 18).